CELEX: 32017D2353
Language: hu
Date: 2017-12-14 00:00:00
Title: A Bizottság (EU) 2017/2353 végrehajtási határozata (2017. december 14.) a Calanus finmarchicus-ból nyert olajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (az értesítés a C(2017) 8426. számú dokumentummal történt)

16.12.2017   
            
            
               HU
            
            
               Az Európai Unió Hivatalos Lapja
            
            
               L 336/45
            
         A BIZOTTSÁG (EU) 2017/2353 VÉGREHAJTÁSI HATÁROZATA
   (2017. december 14.)
   a Calanus finmarchicus-ból nyert olajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről
   
      
         (az értesítés a C(2017) 8426. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2011. január 31-én a Calanus AS norvég vállalat a norvég gazdasági övezetben és a Jan Mayen körüli halászati övezetben fogott Calanus finmarchicus rákféléből (tengeri zooplanktonból) nyert olajnak a 258/97/EK rendelet 1. cikke (2) bekezdésének e) pontja szerinti új élelmiszerként az uniós piacon való forgalomba hozatalára vonatkozó kérelmet nyújtott be az Egyesült Királyság illetékes hatóságához.
            
         
               (2)
            
            
               2016. október 21-én az Egyesült Királyság illetékes hatósága közzétette elsődleges értékelő jelentését. Az említett jelentésben arra a következtetésre jutott, hogy a Calanus finmarchicus-ból nyert olaj megfelel a 258/97/EK rendelet 3. cikkének (1) bekezdésében az új élelmiszerek vonatkozásában megállapított feltételeknek.
            
         
               (3)
            
            
               A Bizottság az elsődleges értékelési jelentést 2016. november 8-án továbbította a többi tagállamnak.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében megállapított 60 napos időszakon belül több tagállam is indokolt kifogással élt, különösen a termelési folyamatra, a tárolási stabilitásra és a toxikológiai adatokra vonatkozó információk elégtelen volta miatt. A kérelmező azonban kiegészítő információkat nyújtott be, amelyekkel a tagállamok és a Bizottság megelégedésére eloszlatta a fenti aggályokat.
            
         
               (5)
            
            
               A 2002/46/EK európai parlamenti és tanácsi irányelv (2) követelményeket határoz meg az étrend-kiegészítőkre vonatkozóan. A Calanus finmarchicus-ból nyert olaj használata az említett irányelv rendelkezéseinek sérelme nélkül engedélyezhető.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2002/46/EK irányelv rendelkezéseinek sérelme nélkül az e határozat I. mellékletében meghatározott, Calanus finmarchicus-ból nyert olaj forgalomba hozható az Unióban új élelmiszer-összetevőként az e határozat II. mellékletben megállapított maximális mennyiségekben.
   2. cikk
   Az e határozattal engedélyezett, Calanus finmarchicus-ból nyert olaj megnevezése, amelyet az élelmiszer címkéjén fel kell tüntetni: „Calanus finmarchicus-ból (rákféléből) nyert olaj”.
   3. cikk
   E határozat címzettje a Calanus AS, Stakkevollv. 65, P.O. Box 2489, 9272 Tromsø, Norvégia.
   
      Kelt Brüsszelben, 2017. december 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      I. MELLÉKLET
      
         A CALANUS FINMARCHICUS-BÓL NYERT OLAJ SPECIFIKÁCIÓI
      
      
         Leírás: Az új élelmiszer a Calanus finmarchicus rákféléből (tengeri zooplanktonból) nyert rubinvörös, kissé viszkózus, enyhén kagylóillatú olaj. Az összetevő elsősorban (több mint 85 %-ban) viaszészterekből és kisebb mennyiségű trigliceridekből és más semleges lipidekből áll.
      
         Specifikációk
      
      
                  Paraméter
               
               
                  Specifikációs értékek
               
            
                  Víz
               
               
                  < 1 %
               
            
                  Viaszészterek
               
               
                  > 85 %
               
            
                  Összes zsírsav
               
               
                  > 46 %
               
            
                  Eikozapentaénsav (EPA)
               
               
                  > 3 %
               
            
                  Dokozahexénsav (DHA)
               
               
                  > 4 %
               
            
                  Összes zsíralkohol
               
               
                  > 28 %
               
            
                  C20:1 n-9 zsíralkohol
               
               
                  > 9 %
               
            
                  C22:1 n-11 zsíralkohol
               
               
                  > 12 %
               
            
                  Transz-zsírsavak
               
               
                  < 1 %
               
            
                  Asztaxantin-észterek
               
               
                  < 0,1 %
               
            
                  Peroxidszám
               
               
                  <3 meq. O2/kg
               
            
   
      II. MELLÉKLET
      
         A CALANUS FINMARCHICUS-BÓL NYERT OLAJ ENGEDÉLYEZETT FELHASZNÁLÁSAI
      
      
                  Élelmiszer-kategória
               
               
                  Maximális mennyiség
               
            
                  A 2002/46/EK irányelv meghatározása szerinti étrend-kiegészítők
               
               
                  2,3 g/nap